stanford-oval/wikipedia huggingface dataset:
פנופיברט
שימושים רפואיים

פנופיברט משמש בעיקר לטיפול בהיפרכולסטרולמיה ראשוני או דיסליפידמיה(אנ') מעורבת. נראה כי התרופה מפחיתה את הסיכון למחלות לב בכלי דם ואולי גם רטינופתיה סוכרתית בקרב חולי סוכרת ותיתכן גם הפחתה בהתקדמות מחלת רשתית סוכרתית בקרב חולים בסוכרת מסוג 2. תיתכן גם השפעה מועילה בהפחתת קטיעות הגפיים התחתונות בבוצת אנשים זו. לפנופיברט יש שימוש כ'טיפול לא מאושר' ברמות גבוהות של חומצת שתן בדם אצל אנשים הסובלים משיגדון.
הוא משמש בנוסף לדיאטה להפחתת כולסטרול ליפופרוטאין בצפיפות נמוכה (LDL), בכולסטרול, טריגליצרידים (TG) ואפולופופרוטאין B (apo B), ולהגברת כולסטרול ליפופרוטאין בצפיפות גבוהה (HDL) בקרב מבוגרים עם היפר-כולסטרולמיה או דיסליפידמיה מעורבת.
תופעות לוואי

תופעות הלוואי השכיחות ביותר (>3% מהחולים עם סטטינים מנוהלים יחד) הם:
כְּאֵב רֹאשׁ
כאב גב
הצטננות
בחילה
כאבי שרירים
כאבי פרקים או דלקת פרקים
שִׁלשׁוּל
זיהום בדרכי הנשימה העליונות
אבנים בכליה
מנגנון פעולה

הקטבוליזם המשופר של חלקיקים עשירים בטריגליצרידים והפרשת מופחת של VLDL עומדים בבסיס ההשפעה ההיפוטריגליצרידית של התרופה, ואילו השפעתם על חילוף החומרים ב-HDL קשורה לשינויים בביטוי אפוליפופרוטאין HDL.
פנופיברט היא נגזרת של חומצה פיברית, קדם-תרופה הכוללת חומצה פנופיברטית הקשורה לאסטר איזופרופיל. היא מורידה את רמות השומנים על ידי הפעלת קולטן PPA אלפא (PPARα). קולטן PPARα מפעיל ליפופרוטאין ליפאז ומפחית אפופרוטאין CIII, מה שמגביר את הליפוליזה והעלמת החלקיקים העשירים בטריגליצרידים מהפלסמה.
PPARα מגביר גם את ה-HDL המכילים האפרופרוטאינים AI ו-AII, ומפחית את ה-VLDL- וה-LDL המכילים אפופרוטאין B.
מחקר > COVID-19

ביולי 2020 הציעו חוקרים מישראל ומארצות הברית כי פנופיברט עשויה להאט משמעותית את שכפול נגיף SARS-CoV-2 בתאי ריאה. מחקר עוקבה קליני שנעשה על 1500 חולים בישראל חיזק את ההשערות על השפעה מיטיבה של התרופה נגד קוביד-19 וכן גם ניסוי התערבותי לא מבוקר עם 15 חולי קוביד-19 מאושפזים, בחסות חברת אבוט.
הערות שוליים

↑  "Fenofibrate". Drug Information Portal. U.S. National Library of Medicine.
1 2  "Fenofibric Acid/Fenofibrate Monograph for Professionals". Drugs.com. American Society of Health-System Pharmacists. נבדק ב-3 במרץ 2019. {{cite web}}:  (עזרה)
1 2 3  British national formulary : BNF 76 (76 ed.). Pharmaceutical Press. 2018. p. 198. ISBN 9780857113382.
↑  "Fenofibrate Pregnancy and Breastfeeding Warnings". Drugs.com (באנגלית). נבדק ב-3 במרץ 2019. {{cite web}}:  (עזרה)
↑  Fischer, Jnos; Ganellin, C. Robin (2006). Analogue-based Drug Discovery (באנגלית). John Wiley & Sons. p. 474. ISBN 9783527607495.
↑  "NADAC as of 2019-02-27". Centers for Medicare and Medicaid Services (באנגלית). נבדק ב-3 במרץ 2019. {{cite web}}:  (עזרה)
↑  "The Top 300 of 2020". ClinCalc. נבדק ב-11 באפריל 2020. {{cite web}}:  (עזרה)
↑  "Fenofibrate - Drug Usage Statistics". ClinCalc. נבדק ב-11 באפריל 2020. {{cite web}}:  (עזרה)
↑  "Fenofibrate - a potential systemic treatment for diabetic retinopathy?". Am J Ophthalmol. 154 (1): 6–12. יולי 2012. doi:10.1016/j.ajo.2012.03.013. PMID 22709833. {{cite journal}}:  (עזרה)
↑  "More clinical lessons from the FIELD study". Cardiovasc Drugs Ther. 23 (3): 235–41. 2009. doi:10.1007/s10557-008-6160-5. PMID 19160032.
↑  "Australian Public Assessment Report for fenofibrate". TGA. TGA. נבדק ב-27 ביוני 2015. {{cite web}}:  (עזרה)
↑  "How can we improve the management of vascular risk in type 2 diabetes: insights from FIELD". Cardiovasc Drugs Ther. 23 (5): 403–8. 2009. doi:10.1007/s10557-009-6190-7. PMID 19757004.
↑  "2012 American College of Rheumatology guidelines for management of gout. Part 1: systematic nonpharmacologic and pharmacologic therapeutic approaches to hyperuricemia". Arthritis Care Res (Hoboken). 64 (10): 1431–46. 2012. doi:10.1002/acr.21772. PMC 3683400. PMID 23024028.
↑  Package Insert: Abbot Laboratories (October 2010)
↑  Fenofibric Acid FDA Label Prescribing Information"FDA Label Information" (PDF). FDA.
1 2  "Mechanism of action of fibrates on lipid and lipoprotein metabolism". Circulation. 98 (19): 2088–93. 1998. doi:10.1161/01.cir.98.19.2088. PMID 9808609.
↑  "Hebrew U. scientist: Drug could eradicate COVID-19 from lungs in days". The Jerusalem Post. נבדק ב-2020-07-14.
↑  תרופה לקורונה? נתונים קליניים ראשונים מאששים את התוצאות של פרופ' יעקב נחמיאס לגבי יעילות תרופות ממשפחת הפיבראטים נגד הקורונה, באתר new.huji.ac.il
↑  יואב אבן, ‏בזכות התרופה הוותיקה: חולות קשה השתחררו מאשפוז תוך פחות משבוע, באתר ‏מאקו‏, 20 באוגוסט 2021
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
1869 במדע

| 0 | 1 | 2 | 3 |
| --- | --- | --- | --- |
|  |  | 1869  במדע |  |
< · 1867 · 1868 — 1869 — 1870 · 1871 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
4 בנובמבר – הוצאה לאור ראשונה של כתב עת מדעי Nature.
ארכאולוגיה

גילוי מקדש ארטמיס באפסוס
ביולוגיה

גילוי איי לנגרהנס
גילוי DNA על ידי פרידריך מישר.
כימיה

פרסום הטבלה המחזורית של דמיטרי מנדלייב.
טכנולוגיה

בניית שואב אבק ראשון. עלותו הייתה 25 $ והוא היה מופעל ידנית.
נולדו

14 בפברואר – צ'ארלס וילסון, פיזיקאי סקוטי, חתן פרס נובל (נפטר ב-1949)
8 באפריל – הארווי קושינג, נוירולוג אמריקאי (נפטר ב-1939)
נפטרו

22 ביולי – ג'ון רובלינג, מהנדס אמריקאי (נולד ב-1806)
16 בספטמבר – תומאס גרהאם, כימאי סקוטי (נולד ב-1805)
רונית חכם

| --- | --- |
אין תמונה חופשית
 לידה:  17 באוגוסט 1950 (בת 74) חדרה, ישראל 
 מדינה:  ישראל 
 עיסוק:  סופרת
 מקום לימודים:  האוניברסיטה העברית בירושלים 
 שפות היצירה:  עברית 
 בן או בת זוג:  אמנון רז-קרקוצקין 
 
רונית חכם (נולדה ב-17 באוגוסט 1950 בחדרה) היא סופרת ישראלית.
ביוגרפיה

רונית חכם כתבה סיפורים ומחזות כבר מילדותה. בבגרותה למדה ספרות ופילוסופיה. כותבת סיפורים, שירים, מחזות ותסריטים דמיוניים ומציאותיים, בעיקר לילדים.
ספרה "חמש מכשפות הלכו לטייל" זכה בפרס מוזיאון ישראל לשנת 1994, ותרגום אנגלי שלו נכלל באנתולוגיה The Best Children's Books in the World בהוצאת אברמס. ספרה "השד על ההר" נבחר כספר האהוב ביותר על ידי תלמידי כיתות א-ג במצעד הספרים מטעם משרד החינוך בשנת תשס"ו. סיפור שכתבה, "בת מלך השדים" הוקלט כהסכת על ידי כאן חינוכית, בקולו של אברהם כהן.
רונית חכם מרבה להיפגש עם תלמידי בתי ספר ברחבי הארץ, ויזמה סדנאות כתיבה של ילדים - למשל בבית הספר "חזון עובדיה" (ספרי הילדים יצאו בקובץ בעריכתה בכותרת "בעיניים שלנו").
פעילה בהתארגנויות חברתיות (כמו ארגון הל"ה) ופוליטיות. בבחירות 2006 (לכנסת ה-17) נכללה ברשימת בל"ד והביעה את תמיכתה בשותפות ושוויון בין יהודים וערבים. גרה בירושלים עם משפחתה. מרצה בבתי ספר שונים על עבודתה כסופרת ומפתחת תוכניות לימוד עבור משרד החינוך.
נשואה להיסטוריון אמנון רז-קרקוצקין.
ספריה

ספרים ושירים לילדים
אפאחד (איירה: רותו מודן), הוצאת הקיבוץ המאוחד, 2002.
אמא עם קוקיות (ציורים: הלה חבקין), ספרית פועלים, 2001.
פעם כששאול הלך לאיבוד (איורים: אביגיל מאייר), הוצאת מודן.
החתול שלא ידע לעשות מיאו, הוצאת עופרים.
מילות קסמים - סדרה של 12 ספרים, הוצאת איילות.
אבא שלי - עיבוד, הוצאת זמורה ביתן.
רמי הצב שלא רצה להיות צב, הוצאת קוראים.
אבנים טובות - 6 מעשיות,
רימון - מעובד, הוצאת איילות.
אלדין - מעובד, הוצאת איילות.
החיט האמיץ - מעובד, הוצאת איילות.
חמש מכשפות הלכו לטייל (איורים: אורה איל) - הוצאת איילות, זכה בפרס מוזיאון ישראל 1994.
דניאל ושודדי הים (איירה: רומה קינן), הוצאת הקיבוץ המאוחד.
הדגים הצוחקים.
גוזיבאו המלך (איירה: אורה איל), הוצאת מט"ח.
דודה רים, מחזה לילדים.
מותק, הצגה לילדים.
העלמה, הצייר והשוליה, מחזה.
מסיבה של פחדנים, ספריית פועלים.
שד על ההר, הוצאת עם עובד.
תה מתוק עם נענע ועוד סיפורים, עמותת הגר - חינוך יהודי-ערבי לשוויון, 2015
המרד של מון, [בשיתוף עם תמר ורטה-זהבי], (איורים: סילביה כביב), הוצאת הקיבוץ המאוחד, 2018
סיפור שמתחיל בחלום (איורים: יאנה בוקלר), הוצאת קרן, 2018
מי אני אמה שמי : מחזה לבנות מצווה.
כתבה תסריטים לתוכניות הטלוויזיה החינוכית בלי סודות וקריאת כיוון.
למבוגרים
עבדים אדוני הארץ, תל אביב, עם עובד, 1991.
הערות שוליים

↑  Kathy Huck  (editor), The best children's books in the world : a treasury of illustrated stories (Harry N. Abrams: 1996)
↑  בת מלך השדים – חלק ראשון, באתר כאן חינוכית, 20 באוגוסט 2023
↑  מרסלו וקסלר, ספר ילדים חדש מציע תקווה לעתיד משותף, באתר "העוקץ", 6 בינואר 2016
יוני מנדל, ספר הילדים החשוב ביותר שאתם לא מכירים, באתר "שיחה מקומית", 2 בינואר 2016
| --- | --- |
בקרת זהויות :  NLI: 987007259786605171  BnF: cb15511958z (data)  CANTIC: a12326045  ISNI: 0000 0000 6660 7869  LCCN: nr90017325  LNB: 000247827  SUDOC: 108780457  VIAF: 17530169   WorldCat (עם VIAF): 17530169
1872 במדע

| 0 | 1 | 2 | 3 |
| --- | --- | --- | --- |
|  |  | 1872  במדע |  |
< · 1870 · 1871 — 1872 — 1873 · 1874 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
ארכאולוגיה

3 בדצמבר – ג'ורג' סמיט הציג תרגום של עלילות גילגמש בישיבת האיגוד הארכאולוגיה התנ"כית בלונדון.
כימיה

רוברט צ'יסיברו קיבל פטנט על וזלין.
גילוי מחדש של פוליוויניל כלוריד על ידי אוגן באומן.
גילוי תגובה אלדולית על ידי אלכסנדר בורודין ושארל אדולף וורץ.
ביולוגיה

1 במרץ – הקמת הפארק הלאומי ילוסטון
צ'ארלס דרווין פרסם את ספרו The Expression of the Emotions in Man and Animals
גאוגרפיה

יולי – תחילת פעילות משלחת אוסטרו-הונגרית לחקר אזור הקוטב הצפוני.
21 בדצמבר – תחילת פעילות של משלחת צ'לנג'ר.
מתמטיקה

ריכרד דדקינד פרסם את מחקרו על מספר אי-רציונלי.
פליקס קליין פרסם את "תוכנית ארלנגן".
רפואה

תיאור של סרקומת קפוסי
המצאת שיטת דיופטר לתיאור חוזק העין.
נולדו

6 במאי – וילם דה סיטר, מתמטיקאי הולנדי (נפטר ב-1934)
4 באוקטובר – ארנסט פורנה, כימאי צרפתי (נפטר ב-1949)
נפטרו

2 באפריל – סמואל מורס, ממציא אמריקאי (נולד ב-1791)
6 במאי – רוברט גריי, זואולוג אנגלי (נולד ב-1808)
24 בדצמבר – ויליאם ג'ון מקורן רנקין, ממציא סקוטי (נולד ב-1820)
1871 במדע

| 0 | 1 | 2 | 3 |
| --- | --- | --- | --- |
|  |  | 1871  במדע |  |
< · 1869 · 1870 — 1871 — 1872 · 1873 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
ארכאולוגיה

היינריך שלימן החל בחפירות בטרויה.
שארל קלרמון-גנו מתחיל בחפירות בתל גזר.
ביולוגיה

צ'ארלס דרווין פרסם את ספרו מוצא האדם
גאוגרפיה

29 ביוני – משלחת אמריקאית לחקר הקוטב הצפוני על האוניה "פולריס" יוצאת לדרך.
טכנולוגיה

הקמת "איגוד מהנדסי חשמל" בבריטניה.
המגדלור Souter Lighthouse החל לנצל זרם חילופין. שימוש ראשון בזרם חילופין.
בניית גנרטור לייצור זרם ישר על ידי זנוב גראם.
פיזיקה

גילוי תופעת פיזור ריילי על ידי ג'ון ויליאם סטראט ריילי
רפואה

מציאת סיבה לפורפיריה על ידי פיליף הוף-סיילר
נולדו

7 בינואר – אמיל בורל, מתמטיקאי צרפתי (נפטר ב-1956)
19 באוגוסט – אורוויל רייט, מחלוצי התעופה האמריקאית (נפטר ב-1948)
19 באוקטובר – וולטר קנון, פסיכולוג אמריקאי (נפטר ב-1945)
נפטרו

18 במרץ – אוגוסטוס דה מורגן, מתמטיקאי בריטי (נולד ב-1806)
11 במאי – ג'ון הרשל, מתמטיקאי ואסטרונום אנגלי (נולד ב-1792)
18 באוקטובר – צ'ארלס בבג', מתמטיקאי בריטי (נולד ב-1791)
22 באוקטובר – רודריק מורצ'יסון, גאולוג סקוטי (נולד ב-1792)
המוזיאון להיסטוריה יהודית (ז'ירונה)

| --- | --- |

 מידע כללי
 סוג:  מוזיאון היסטורי
 כתובת:  Carrer de la Força, 8, 17004
 מיקום:  ז'ירונה 
 מדינה:  ספרד 
 מנהל:  Sílvia Planas
 הקמה ובנייה
 תקופת הבנייה:  ?–2000
 תאריך פתיחה רשמי:  2000 
 סגנון אדריכלי:  הוקם על שרידי מבנה בית כנסת של ימי הביניים
 מידות
 קומות:  2
 
 קואורדינטות:  41°59′09″N 2°49′31″E﻿ / ﻿41.985927777778°N 2.8253305555556°E﻿ / 41.985927777778; 2.8253305555556
 https://www.girona.cat/call/cat/index.php
 he
 
המוזיאון להיסטוריה יהודית בז'ירונה נמצא במרכז הרובע היהודי בז'ירורנה בבניין בו שכן עד סוף המאה החמש עשרה בית הכנסת העתיק של הרובע.
הקמת המוזיאון

בשנת 1975, הסופר והמשורר יוסף טרס (Josep Tarrés i Fontan) יזם וניהל את פרויקט שיקום הרובע היהודי העתיק ובכלל זה בניין בית הכנסת של ימי הביניים בו הקים את מרכז התרבות והפאב שכונה "יצחק העיוור" על שמו של רבי יצחק סגי נהור, שהיה מהמקובלים הראשונים בפרובאנס שבצרפת.
בשנת 1987 הבניין וסביבתו עברו לבעלות מועצת העיר שהכירה בחשיבותם ההיסטורית ותכננה להקים שם מוזיאון להיסטוריה יהודית ומרכז לחקר הרמב"ן. בשנת 1997 נפתחה במקום ספריית המרכז לחקר הרמב"ן. בשנת 2000 נפתח האולם הראשון של המוזיאון בו הוצגו מצבות קבורה שהובאו מבית הקברות היהודי של ימי הביניים במונז'ואיק ("הר היהודים") בברצלונה.
הקומה הראשונה נפתחה לקהל בשנת 2003 ובה שישה חדרים בהם מוצגים חיי היום יום של משפחה יהודית, מנהגים וחגים יהודיים ודגם של בית כנסת.
הקומה השנייה נפתחה בשנת 2007 ובה חמישה חדרים המציגים את חשיבותה של הקהילה היהודית. במרכז הקומה תערוכה מעבודותיו של הרמב"ן, מגדולי חכמי ספרד, פוסק, פרשן, משורר, הוגה, מקובל ורופא.
בחדר אחר בקומה זאת מוצגת הפעילות המדעית, המקצועית והכלכלית של יהודי ז'ירונה להם תרומה חשובה לפיתוח הרפואה, האסטרונומיה והקרטוגרפיה.
תערוכות המוזיאון

מטרת המוזיאון היא לשמר ולהציג את ההיסטוריה של הקהילות היהודיות בקטלוניה, אשר במהלך כל תקופת ימי הביניים תרמו רבות להתפתחות הכלכלית, התרבותית והמדעית של האזור.
מוצגים רבים במוזיאון כגון מסמכים, תמונות וממצאים ארכאולוגיים מקורם בחפירות שבוצעו ברובע היהודי של ז'ירונה ובאוספים שנמצאו בארכיון מועצת העיר.
במוזיאון אחד עשר חדרים המוקדשים לנושאים: חיי הקהילה, חגים ומסורת, מחזור החיים, הקהילות היהודיות, הגלות, בית הכנסת, בית הקברות, המורשת התרבותית, פרנסה, דו קיום תרבותי, האנוסים והאינקוויזיציה.
הקהילה היהודית בז'ירונה הייתה השנייה בגודלה בקטלוניה וראשיתה מתועדת למאה התשיעית לספירה.
בימי הזוהר שלה פעלו בה סופרים, משוררים, מתרגמים, רופאים ואנשי מדע, מקובלים ואסטרונומים בעלי שם עולמי. האסטרונומים בנו מפות, לוחות שנה מכשירי ניווט, כגון מצפנים ואצטרולבים, שעונים אסטרונומיים ועוד שהופצו בכל העולם. עשרים ושבעה שמות אישים, מהבולטים ביותר בתחומם, מוצגים על לוח גדול באולם המורשת התרבותית (Jewish Culture).
באולם המורשת התרבותית מוצגים בין היתר ספרו של הרמב"ן 'תורת האדם', הכולל הלכות הנוגעות לרפואה, דיני קבורה והלכות אבלות, האטלס הקטלוני, שהוכן על ידי אברהם קרשׂקשׂ ובנו יהודה קרשקש עבור מלך קטלוניה ונחשב לאטלס המעודכן והמפורט ביותר של ימי הביניים, והטבלאות האסטרונומיות של האסטרונות היהודי יעקב בן דוד בונז'ורן.
החל מתחילת המאה ה-14 הקהילה היהודית בז'ירונה הלכה והצטמצמה בשל הרדיפות, ההגבלות הכלכליות שהוטלו עליה, הפרעות וחוסר הסובלנות הדתית מצד האוכלוסייה המקומית והשלטונות. חלק גדול מהיהודים המירו את דתם לנצרות ושטחו של הרובע היהודי הצטמצם. תקופה זאת מוצגת באולם Converso Society and Inquisition. כאן מוצג גם צו המלכים הקטוליים שנשלח לשופטי העיר ז'ירונה ב-20 באפריל 1492 ובו נאמר כי כל יהודי ז'ירונה, שמסרבים להמיר את דתם עד 31 ביולי באותה השנה, יגורשו לצמיתות מהעיר.
ב-2 באוגוסט 1492 אחרוני היהודים עזבו את הרובע היהודי של ז'ירונה ורכושם עבר לידי הכנסייה, מועצת העיר והתושבים הנוצרים העשירים של העיר.
תערוכות המוזיאון > פסל קולומבוס

פסל קולומבוס, המוצג בחצר המוזיאון, בוצע על ידי הפסל הישראלי פרנק מייסלר בשנת 1994 ונתרם למוזיאון על ידי קרן שמשון של משפחת שליט.
הפסל יוצר חיבור בין גירוש אחרוני יהודי ז'ירונה ב-2 באוגוסט 1492 לבין הפלגתו הראשונה של כריסטופר קולומבוס אל העולם החדש שיצאה מדרום ספרד יום לאחר מכן, ב-3 באוגוסט 1492. שני אירועים אלה התרחשו בפקודת המלכים הקתוליים פרננדו ואיזבלה.
הצד הקדמי של הפסל מתאר את כריסטופר קולומבוס צופה על האוקיינוס בחיפוש אחר החוף, מחרטום הספינה "סנטה מריה". מעל ראשו מתנוסס הפסוק:
כֹּל יֹשְׁבֵי הָאִיִּים שָׁמְמוּ עָלָיִךְ וּמַלְכֵיהֶם שָׂעֲרוּ שַׂעַר רָעֲמוּ פָּנִים
בצדו האחורי של הפסל, על רקע העיר ז'ירונה, מוצגים האצטרולב של אברהם זאקוטו (אברהם בן שמואל זַכּוּת), שני שעונים אסטרונומיים ודמותו של הרמב"ן.
מתחת לאחד השעונים רשום: "אברהם קרשקש – קרטוגרף, חוקר ויוצר האטלס הקטלני".
בחלון, מעל ראשו של הרמב"ן רשום: "רב אברהם בן שמואל זכות - יוסף ויזנום - אסטרונומים". יוסף ויזינו היה תלמידו של אברהם זכות. הוא השתתף בוועדה שכונסה על ידי מלך פורטוגל כדי לבחון את תוכניתו של קולומבוס והתנגד ליישומה. יחד עם זאת נתן לקולומבוס את הטבלאות האסטרונומיות של אברהם זכות אותם הוא תרגם.
בחלון השני מוטבע שמו של "יעקב אלכוארסי (יעקב בן יצחק קורסונו) אסטרונום וסופר". הוא תרגם מקטלונית לעברית, לפי פקודתו של מלך אראגון פדרו הרביעי, את הטבלאות האסטרונומית שאת עריכתן התחילו שני אסטרונומים נוצרים פֶּרֶה גילברט ותלמידו דלמציוס סֶסְפּלָנֶס (Dalmau SesPlanes).
בתחתית צד זה של הפסל מוטבעת הכתובת:
רבי אברהם זאקוטו, יוסף ויזנום, יעקב קורסינו, אנשי מדע יהודים בולטים שתרמו למסעות התגליות
מדיה וקבצים בנושא  בוויקישיתוף
ראו גם

ז'ירונה
יהדות קטלוניה
הערות שוליים

↑  Museu d'Història dels Jueus, www.pedresdegirona.com
↑  Agència Catalana del Patrimoni, Generalitat de Catalunya, Museum of Jewish History, Visitmuseum · Catalonia museums (באנגלית)
↑  Agència Catalana del Patrimoni, Generalitat de Catalunya, Museum of Jewish History, Visitmuseum · Catalonia museums (באנגלית)
↑  Tzvi Langermann, Hebrew Medical Astrology: David Ben Yom Tov, Kelal Qaṭan: Original Hebrew Text, Medieval Latin Translation, Modern English Translation, Transactions of the American Philosophical Society, 2005-01-01
↑  יעקב מאור, Girona an important stop in Jewish history
↑  Gerona, www.jewishvirtuallibrary.org
↑  Patronat Call de Girona, Columbus Sculpture
↑  VECINHO (VIZINO), JOSEPH - JewishEncyclopedia.com, www.jewishencyclopedia.com
| --- | --- |
בקרת זהויות :  LCCN: no2009030903  VIAF: 143468396   WorldCat (עם VIAF): 143468396 
תרשים זה נכלל בחיבורו של דוד בן יום טוב "כלל קטן". התרשים הושאל למוזיאון על ידי הספרייה הלאומית של צרפת. זהו התרשים היחיד הידוע המציג את הקשר בין אברי גוף האדם למזלות ביחד עם תיאור העורקים והסבר בעברית על המקומות בהם יש לבצע הקזת דם.
הצד הקדמי של פסל קולומבוס במוזיאון ז'ירונה
הצד האחורי של פסל קולומבוס במוזיאון ז'ירונה
1876 במדע

| 0 | 1 | 2 | 3 |
| --- | --- | --- | --- |
|  |  | 1876  במדע |  |
< · 1874 · 1875 — 1876 — 1877 · 1878 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
ארכאולוגיה

חפירות של היינריך שלימן במיקנה. מציאת מסכת אגממנון.
ביולוגיה

רוברט קוך מגלה ש Bacillus anthracis הוא הגורם למחלת הגחלת. לראשונה זוהה חיידק כסיבה למחלה ספציפית.
גאוגרפיה

24 במאי – סיום פעילות של משלחת צ'לנג'ר.
כימיה

הקמת האגודה האמריקנית לכימיה וג'ון ויליאם דרייפר מתמנה לנשיאה.
טכנולוגיה

ניקולאוס אוטו בנה מנוע בעירה פנימית שמבוסס על מחזור ארבע פעימות שנקרא על שמו, מחזור אוטו.
מתמטיקה

אדואר לוקאס מגלה שהמספר הענק 1 − 2127 (39 ספרות) הוא מספר מרסן ראשוני. מספר גדול יותר התגלה בעזרת מחשב רק ב-1951.
פיזיקה

וילארד גיבס פרסם את ספרו On the Equilibrium of Heterogeneous Substances העומד בבסיס התרמודינמיקה המודרנית.
נולדו

23 בינואר – אוטו פאול הרמן דילס, כימאי גרמני, חתן פרס נובל לכימיה לשנת 1950 על חלקו בפיתוח תגובת דילס-אלדר.(נפטר ב-1954)
אוטו פאול הרמן דילס (23 בינואר 1876 - 7 במרץ 1954) היה כימאי גרמני,  במשותף עם קורט אלדר,
15 בפברואר – ארנסט וילסון (Ernest Henry Wilson), בוטניקאי אנגלי (נפטר ב-1930)
22 באפריל – רוברט ברני, פיזיולוג הונגרי יהודי, חתן פרס נובל לפיזיולוגיה או לרפואה על מחקריו בתחום הפיזיולוגיה והפתולוגיה של מערכת שיווי המשקל של האוזן הפנימית (נפטר ב-1936)
13 ביוני – ויליאם גוסט (William Sealy Gosset), מתמטיקאי אנגלי, פיתח את מבחן המובהקות התפלגות t (נפטר ב-1937)
9 בנובמבר – הידו נאגוצ'י (Hideyo Noguchi), בקטריולוג יפני (נפטר ב-1928)
נפטרו

28 בנובמבר – קרל ארנזט פון באייר, ביולוג רוסי ממוצא גרמני-בלטי (נולד ב-1792)
1877 במדע

| 0 | 1 | 2 | 3 |
| --- | --- | --- | --- |
|  |  | 1877  במדע |  |
< · 1875 · 1876 — 1877 — 1878 · 1879 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
ארכאולוגיה

פורסם תרגום ראשון של פפירוס רינד.
אנתרופולוגיה

לואיס הנרי מורגן פרסם את ספרו Ancient Society על שלבי פיתוח החברה.
טכנולוגיה

אדוארד מויברידג' מפרסם סדרת צילומים מהירה של תנועת הסוס. הסדרה הוכיחה שסוס דוהר מרים את כל רגליו בו-זמנית והדגימה את אפשרות הצילום הרציף.
סיום בניית Maria Pia Bridge בליסבון על ידי גוסטב אייפל.
מתמטיקה

גאורג קנטור פרסם את השערת הרצף
פליאנטולוגיה

דצמבר - גלוי שרידיהם של 2 שרידי דינוסאורים: אמפיסליאס אלתוס, ואמפיסליאס פראג'ילימוס בידי אדוארד דרינקר קופ בארצות הברית.
רפואה

2 באוקטובר – אורולוג גרמני מקסימיליאן ניצה השתמש לראשונה בציסטוסקופיה.
נולדו

7 בפברואר – גודפרי הרולד הארדי מתמטיקאי בריטי (נפטר ב-1947)
5 באפריל – ולטר סוטון ביולוג אמריקאי (נפטר ב-1916)
2 בספטמבר – פרדריק סודי כימאי בריטי, חתן פרס נובל (נפטר ב-1956)
11 בספטמבר – ג'יימס ג'ינס מתמטיקאי בריטי (נפטר ב-1946)
13 בספטמבר – וילהלם פילכנר חוקר ארצות גרמני (נפטר ב-1957)
21 באוקטובר – אוסבלד אייבי ביולוג אמריקאי (נפטר ב-1955)
25 באוקטובר – הנרי נוריס ראסל אסטרונום אמריקאי (נפטר ב-1957)
נפטרו

12 בינואר – וילהלם פון מייסטר, ביולוג גרמני (נולד ב-1824)
8 בפברואר – צ'ארלס וילקס, מגלה ארצות אמריקאי (נולד ב-1798)
3 ביוני – לודוויג פון קכל, בוטנאי ומוזיקולוג אוסטרי (נולד ב-1800)
17 בספטמבר – ויליאם הנרי פוקס טלבוט, מחלוצי הצילום הבריטי (נולד ב-1800)
23 בספטמבר – אורבן לה-ורייה, מתמטיקאי צרפתי (נולד ב-1811)
26 בספטמבר – הרמן גראסמן, בלשן ומתמטיקאי גרמני (נולד ב-1809)
הערות שוליים

↑  https://www.deviantart.com/palaeozoologist/journal/Amphicoelias-fragillimus-bigger-than-you-think-221544713
ערך זה הוא קצרמרבנושא מדעים. אתם מוזמנים לתרום לוויקיפדיה ו.
פרוסופאגנוזיה

| --- | --- |

 תחום:  נוירולוגיה 
 קישורים ומאגרי מידע
 MeSH:  D020238
 
פרוסופאגנוזיה (מיוונית:  prosopon - פנים, agnosia - העדר ידע), נקרא גם עיוורון פנים (באנגלית: Face blindness), היא הפרעה המתבטאת בקושי בעיבוד פנים שונות וקושי להבדיל ביניהן.
ההפרעה יכולה להופיע באופן מלאכותי כתוצאה מפגיעה במוח עקב אירוע טראומטי כגון תאונה, פגיעת ראש בלידה או מאוחר יותר, בדרך כלל פגיעה הכוללת את אזורי הליבה. לעומת זאת, בראשית המאה ה-21 זוהתה התופעה אצל אנשים מסוימים כתורשתית ומולדת או שהתפתחה אצלם באופן טבעי בגיל צעיר.
בעוד שבקבוצה הראשונה, אנשים מודעים לבעיה שנוצרה אצלם משום שהם יכולים להשוות בין שתי התקופות (הראשונה בה הבחינו בין פרצופים והשנייה שלא), הרי שלעומתם, הקבוצה השנייה עלולה לא להיות מודעת לכך שיש לה בעיה ואף אם תיתקל בקשיים בהמשך לא בהכרח תתלה אותם בפרוסופאגנוזיה, אלא לדוגמה בבעיות זיכרון כלליות. דבר זה מקשה על מתן אבחנה לחברי הקבוצה השנייה, וכך נמנעת מהם גם קבלת עזרה בהתמודדות עם הקושי.
אנשים הסובלים מפרוסופאגנוזיה נוטים לזהות אנשים על-פי שפת גוף, תסרוקת, צורת הליכה, סגנון לבוש, צורת דיבור ועוד. כך למעשה נוצר מצב שאם אדם (אפילו קרוב מאוד כמו בן זוג או אח) משנה את התסרוקת או לובש תחפושת, פעמים רבות האדם אשר סובל מפרוסופאגנוזיה לא יצליח לזהות אותו.
על פי ההערכות, כ-2% אחוזים מן האנשים בעולם לוקים בפרוסופאגנוזיה ברמות שונות.
"גם בזיכרוני המוקדם ביותר, מעולם לא יכולתי להבדיל בין אנשים לפי הפנים שלהם". למשפט המפתיע הזה אחראי דייוויד פיין. הגסטרואנטרולוג הבריטי, בן 60, לא יכול לזהות פנים: "לקח לי לפחות 30 שנה להבין שיכולת זיהוי הפנים שלי נמוכה מהממוצע, ועשר או 15 שנים נוספות כדי להבין שרוב האנשים תופשים תווים ייחודיים לכל פנים. הייתי כמעט בן 50 כששמעתי לראשונה על פרוסופגנוזיה, והפרעה זו אובחנה אצלי רק כעבור שלוש שנים". פרוסופגנוזיה היא הפרעה המתבטאת בקושי או אי-יכולת לעבד פנים שונות ולהבחין ביניהן. היא יכולה להיות מולדת או להיגרם מפגיעה מוחית. הציבור כמעט ואינו מודע להפרעה זו, למרות שמספר לא מבוטל של אנשים לוקים בה, ולעיתים גם הם עצמם אינם מודעים לבעיה שנוצרה אצלם. או, כפי שמסביר בפשטות פיין עצמו, "הייתי בטוח שזה ככה [אצל כולם]".
ראו גם

פראידוליה - הנטייה לזהות תבניות מוכרות בתמונות ועצמים עמומים, בעיקר של פרצופים.
הערות שוליים

↑  פרוסופאגנוזיה, באתר Ben-Gurion University of the Negev - Visual Perception Lab
| --- | --- |
בקרת זהויות :  NLI: 987007541390505171  BnF: cb13557097c (data)  LCCN: sh85107586  NKC: ph1068133
בית המשפט הפדרלי החמישי לערעורים של ארצות הברית

| --- | --- |


שטח השיפוט של בית המשפט הפדרלי החמישי לערעורים
 מאפיינים
 שטח שיפוט:  טקסס טקסס  לואיזיאנה לואיזיאנה  מיסיסיפי (מדינה) מיסיסיפי
 מדינה:  ארצות הברית ארצות הברית
 היסטוריה
 תקופת הפעילות:  16 ביוני 1891 – הווה (133 שנים)
 שופטים
 מספר שופטים:  17
 גאוגרפיה
 כתובת:  ניו אורלינס
 קואורדינטות:  29°56′51″N 90°04′14″W﻿ / ﻿29.947514252167°N 90.07047497923°W﻿ / 29.947514252167; -90.07047497923
 
 
בית המשפט הפדרלי החמישי של ארצות הברית (באנגלית: United States Court of Appeals for the Fifth Circuit, מילולית: בית המשפט לערעורים של ארצות הברית של הסיבוב החמישי) הוא בית משפט פדרלי לערעורים בארצות הברית, המשמש כערכאת ערעורים על בתי המשפט המחוזיים במחוזות השיפוט הפדרליים שבלואיזיאנה, טקסס ומיסיסיפי.
בבית המשפט מכהנים 17 שופטים, והוא יושב בניו אורלינס, לואיזיאנה.
במקור, בית המשפט החמישי החזיק בסמכות שיפוט על בתי המשפט המחוזיים הפדרליים באלבמה, ג'ורג'יה ופלורידה. בשנת 1981, בתי המשפט המחוזיים של אותן מדינות הועברו לבית המשפט הפדרלי האחד עשר לערעורים.